作者：张炎
词牌/韵律：摸鱼子

paragraphs: 向天涯、水流云散，依依往事非旧。
西湖见说鸥飞去，知有海翁来否。
风雨后。
甚客里逢春，尚记花间酒。
空嗟皓首。
对茂苑残红，携歌占地，相趁小垂手。
归时候。
花径青红尚有。
好游何事诗瘦。
龟蒙未肯寻幽兴，曾恋志和渔叟。
吟啸久。
爱如此清奇，岁晚忘年友。
呼船渡口。
叹西出阳关，故人何处，愁在渭城柳。